מסכת ראש השנה

מַסֶּכֶת רֹאשׁ הַשָּׁנָה היא המסכת השמינית בסדר מועד לפי סדר המשניות, במסכת זו ארבעה פרקים ובתלמוד הבבלי על מסכת זו יש 34 דפים. המסכת עוסקת בפרטי ההלכות של לוח השנה העברי, קידוש החודש, הלכות תקיעת שופר, והלכות ברכות התפילה התלויות בהם. לפי הקדמתו של הרמב"ם למשנה, לאחר שהסתיים הדיון בשבת וכל המועדים (פסח, יום הכיפורים, שבועות וסוכות) ועניינם, המועד האחרון המוזכר בכתוב הוא ראש השנה ולכן סודרה מסכת ראש השנה אחר מסכת ביצה העוסקת בדיני יום טוב. כאמור, בסדר מסכתות המשנה וכן בסדר המסכתות בתלמוד בבלי העוקב אחר אותו הסדר, מסכת ראש השנה היא המסכת השמינית בסדר מועד ובאה לאחר מסכת ביצה. אך במהדורות המודפסות של התלמוד שוּנה הסדר, וראש השנה היא המסכת החמישית ממסכתות התלמוד והיא מופיעה בין מסכת שקלים למסכת יומא. הסיבה לשינוי איננה ברורה, אך יש המשערים שהדבר נבע מרצון להתאים את סדר המסכתות לסדר המועדים במעגל השנה - ראש השנה, יום הכיפורים (מסכת יומא) וסוכות (מסכת סוכה), או מתוך צורך טכני של חלוקת כרכי התלמוד לפי מספר דפי המסכתות (במהדורות המודפסות הקלאסיות בהן התלמוד מתחלק ל-20 כרכים המסכתות ראש השנה, יומא וסוכה מודפסות בכרך אחד). אַרְבָּעָה רָאשֵׁי שָׁנִים (תשע משניות, בתלמוד בבלי דפים ב'-כב') - עוסק בימים שנחשבים ל"תחילת השנה" בלוח העברי לעניינים שונים ובהלכות קידוש החודש. אִם אֵינָן מַכִּירִין (תשע משניות, בתלמוד בבלי דפים כב'-כה') - ממשיך בהלכות קידוש החודש ובדרכים שבהן הודיעו לכל העולם היהודי לגבי הקביעה של ראש חודש. רָאוּהוּ בֵּית דִּין (שמונה משניות, בתלמוד בבלי דפים כה'-כט') - בתחילתו ממשיך לעסוק בקידוש החודש ולאחר מכן ממשיך לדיני השופר, מאיזה חיה צריך לקחת את הקרן ומה פוסל את הקרן מלהיות שופר. יוֹם טוֹב (תשע משניות, בתלמוד בבלי דפים כט'-לה') - עוסק בסדר התקיעה בשופר ודיני התקיעה בשבת. לקראת סופו הוא עוסק בהלכות ראש השנה ובסדר תפילות היום (תוך שילוב התקיעות). בסה"כ במסכת 35 משניות. פירוש המשניות להרמב"ם - לרבי משה בן מימון. פירוש רע"ב - לרבי עובדיה מברטנורא. תוספות יום טוב - לרבי יום-טוב ליפמן הלר. תפארת ישראל - לרבי ישראל ליפשיץ. הלכתא גבירתא - לרבי ישראל ליפשיץ. מלאכת שלמה - לרבי שלמה העדני. פירוש רש"י - לרבי שלמה בן רבי יצחק ירחי. תוספות - לבעלי התוספות. ספר מרדכי - לרבי מרדכי בר הלל אשכנזי. ספר רבינו אשר (רא"ש) - לרבי אשר בן יחיאל. הלכות רב אלפס (רי"ף) - לרבי יצחק בר יעקב אלפסי. המאור הקטן - לרבי זרחיה הלוי מגירונה (רז"ה). מלחמות ה' (השגות על רז"ה) לרבי משה בן נחמן (רמב"ן). חידושי הרמב"ן - לרבי משה בן נחמן. חידושי הרשב"א - לרבי שלמה בן אדרת. חידושי הריטב"א - לרבי יום טוב בן אברהם אשבילי. בית הבחירה - לרבי מנחם המאירי. תוספות הרא"ש - לרבי אשר בן יחיאל. ציוני מסורת הש"ס, עין משפט ונר מצווה - לרבי יהושע בועז. הגהות הב"ח - לרבי יואל סירקש מחבר פירוש בית חדש (ב"ח). גיליון הש"ס - לרבי עקיבא איגר. יום תרועה לרבי משה בן חביב. ערוך לנר - לרבי יעקב אטלינגר. פני יהושע - לרבי יעקב יהושע פולק. ציון לנפש חיה (צל"ח) - לרבי יחזקאל לנדא. טורי אבן לרבי אריה לייב גינצבורג. חדושי הלכות ואגדות מהרש"א - לרבי שמואל אליעזר הלוי איידלס. חכמת שלמה (מהרש"ל) - לרבי שלמה לוריא. חידושי וביאורי הגר"א - להגאון מווילנה. הגהות וחידושי הרש"ש - לרבי שמואל שְׂטְרָאשׁוּן. שמן רוקח - לרבי אלעזר לעוו. בית יחזקאל - לרבי יחזקאל סרנא. שלטי הגבורים (על הרי"ף והמרדכי) לרבי יהושע בועז. דברי חמודות (על הרא"ש) לרבי יום-טוב ליפמן הלר. מעדני יום טוב (על הרא"ש) לרבי יום-טוב ליפמן הלר. א' וולפיש, "השיטה הספרותית בעריכת המשנה על פי מסכת ראש השנה", דיסרטציה, האוניברסיטה העברית בירושלים, תשס"א ש' ואלטר, מרחבי רקיע: מדריך אסטרונומי למסכת ראש השנה, עוז והדר (בית שמש) תשס"ז מאיר בר-אילן, השינויים בתפילות ראש השנה: משנת ראש השנה ד,ז, סידרא, יג (תשנ"ז), עמ' 25–46 משנה, מסכת ראש השנה, באתר ויקיטקסט תוספתא, מסכת ראש השנה, באתר ויקיטקסט תלמוד בבלי, מסכת ראש השנה, באתר ויקיטקסט תלמוד ירושלמי, מסכת ראש השנה, באתר ויקיטקסט תלמוד בבלי, מסכת ראש השנה, במפעל המילון ההיסטורי של האקדמיה ללשון העברית כתב יד, קטעים ממסכת ראש השנה, תלמוד בבלי, הגניזה הקהירית, סנקט פטרבורג, מאה 13, בפרויקט "כתיב" באתר הספרייה הלאומית ראו בהמשך הערך מסכת מתלמוד ירושלמי שהודפסה בתוך התלמוד בבלי, בו חסרה מסכת זו. על פי הקדמה למסכת יומא, עלון שבת של מאורות הדף היומי. מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.